Posti tänav (Rakvere)

Posti tänav on tänav Rakvere kesklinnas.

Tänav saab alguse Vanalinna linnaosas Pikalt tänavalt ja suundub ida suunas läbi Südalinna linnaosa Kukeküla linnaosani. Tänava pikkus on 801 meetrit.Kohalike teede nimekiri (vaadatud 02.12.2020)

Ristuvad tänavad on Carl Robert Jakobsoni, Lai, Laada ja Võidu tänav. Tänav lõpeb Vene tänava ristmikul.Rakvere linnaosad 
pisi|Lai tänav 7, Keskraamatukogu

Posti tänavaga külgnevad Rakvere Eakate kodu (Pikk 13), N-kaubamaja (Laada 15, arhitektuuribüroo Muru & Pere) ja Lai tänav 7 asuv Lääne-Virumaa Keskraamatukogu. 

Lai tänav 7 hoone ehitati 19. sajandi esimesel poolel kahes järgus (arhitektid Karl Burman ja Ferdinand Gustav Adoff). Laia tänava põhjapoolse kahekorruselise kõrge mansardkorrusega osa projekteeris arhitekt Karl Burman 1913. aastal Rakvere Ühispanga hoonena. 1929. aastal telliti Ferdinand Adoffilt kuni Posti tänavani laiendus, mis jätkas eelnevat maja joont.Rakvere Ühispank /RAAMATUKOGU Rakvere, Lai 7, LÄÄNE-VIRUMAA XX SAJANDI EHITUSPÄRAND, KOOSTAJA Mart Kalm, Tallinn 2010, lk 22 Hoones asus ka Muuseumi Selts. 1990. aastatel ehitati hoone osaliselt ümber ning alates 1998. aastast paikneb seal Lääne-Virumaa Keskraamatukogu.  

Aadressil Posti tänav 29 asub 1980. aastatel ehitatud lasteaed. Hoone rekonstrueeriti 2014. aastal ja tänapäeval asub seal Rakvere Linna Lasteaed.Odette Kirss "Jalutaja teejuht", Tallinn, Solnessi Arhitektuurikirjastus, 2007, lk 134 

Posti tänava ääres asuvad põhiliselt pere- ja korterelamud, aga ka mõned ärihooned.Geoportaal 

 Ajalugu 
Posti tänav kuulub Rakvere vanimate tänavate hulka. Sama nime kandis tänav juba 19. sajandil, sest Laia ja Posti tänava nurgal tegutses Tallinna–Peterburi postimaantee Rakvere hobupostijaam.Odette Kirss "Rakvere ajalugu", Tallinn, Kirjastus Tänapäev, 2003.

1911. aastal kolis algselt aadressil Pikk tänav 64 üüriruumides tegevust alustanud Rakvere Eesti Haridusseltsi III järgu algkool uude seltsi ehitatud koolimajja Posti tänaval. Aastatel 1909–1914 oli koolijuhatajaks Julius Seljamaa, kes sai hiljem tuntuks kui väljapaistev poliitik, diplomaat, Eesti Vabariigi välisminister. Haridusseltsi algkool oli ainus eestikeelne kool Rakveres. 1917. aastal andis haridusselts kooli üle linnale. Uueks nimeks sai Rakvere II algkool. 1918. aastal kolis kool aadressil Tartu tänav 4 asunud endise Tütarlaste Eragümnaasiumi ruumidesse.

Posti tänaval asus ka Rakvere Eesti Haridusseltsi pidusaal (endine muusikaseltsi Ööpik seltsimaja). Tänapäeval Lääne-Virumaa Keskraamatukogu kinnistul asunud hoones tegutses lauluselts "Linda", hiljem muusikaselts "Ööpik". “Ööpiku” ruume kasutas ka 1908. aastal asutatud Rakvere Eesti Haridusselts. 1913. aastal ehitas Rakvere Eesti Haridusselts krundi põhjaservale Laia tänava äärde uue hoone.

Posti tänav 15 hoones tegutses Rakvere Linna Poeglaste Gümnaasium ja Rakvere Linna Naiskutsekool.Rakvere Naiskutsekooli ajaloost, Virumaa Teataja, 19.06.1998 Hoone hävines teises maailmasõjas.

Laia ja Posti tänava nurgal asunud hoones tegutses enne Teist maailmasõda Viru Majandusühisus. Pärast Teist maailmasõda kinnistu alal tekkinud uus väljak sai vene nõukogude kirjaniku Aleksandr Fadejevi romaani “Noor Kaardivägi” peategelase Oleg Koševoi nime.Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020

Viited

Kategooria:Rakvere tänavad